smcproject/ml-wiki-sentences huggingface dataset:
എന്നാൽ   അനേകായിരം അഭയാർഥികൾ അവിടം വിട്ട്, സുന്ദർബന്നിലെ ഇന്ത്യൻ റിസർവ് ഫോറസ്റ്റിന്റെ  അധികാരപരിധിയിൽപെട്ട ഈ ദ്വീപിൽ  വാസമുറപ്പിക്കുകയുണ്ടായി.
അന്നത്തെ പശ്ചിമ ബംഗാൾ സർക്കാർ അഭയാർഥികളെ ബലം പ്രയോഗിച്ച് ദ്വീപിൽനിന്ന് കുടിയൊഴിപ്പിക്കാൻ ശ്രമിച്ചു.
മരുന്നും ആഹാരവുമടക്കം  ദ്വീപിലേക്കുള്ള അവശ്യസാധനങ്ങൾ നിറുത്തലാക്കപ്പെട്ടു.
തുടർന്നുണ്ടായ പോലീസ് നടപടിയിൽ  ഒരുപാടു പേർ കൊല്ലപ്പെട്ടു.
ഈ ദുരന്തം  മരിച്ഝാംപി സംഭവമെന്നും മരിച്ഝാംപി ദുരന്തമെന്നും അറിയപ്പെടുന്നു .
സുന്ദർബൻ പശ്ചാത്തലമാക്കി അമിതാവ് ഘോഷ് രചിച്ച ദി ഹങ്ഗ്രി ടൈഡ് എന്ന നോവലിൽ ഇതേപ്പറ്റി പരാമർശമുണ്ട്.
ഭൂമിശാസ്ത്രം സുന്ദർബന്നിൽ (ഇന്ത്യൻ ഭാഗം) മരിച്ഝാപി.
റായ്മംഗൾ നദി രണ്ടായി പിരിയുന്നിടത്തെ ത്രികോണചിഹ്നം
ഇന്ത്യ- ബംഗ്ലാദേശ്  അതിർത്തിയിൽ നിന്ന്  അധികം ദൂരെയല്ലാതെ റായ് മംഗൾ നദിക്കരയിലാണ് മരിച് ഝാംപിയുടെ കിടപ്പ്.
ഇപ്പോൾ ആൾതാമസമില്ലാത്ത ഈ ദ്വീപ് ആർകിയോളജിക്കൽ വിഭാഗത്തിന്റെ കീഴിലാണ്.
ഇവിടേക്ക് സന്ദർശകർക്കു പ്രവേശനമില്ല.
മരിയ അമാൻഡിന ഇംഗ്ലീഷ് വിലാസം https://ml.wikipedia.org/wiki/Amandina_of_Schakkebroek
റോമൻ കത്തോലിക്കാ സഭയിലെ ഒരു പുണ്യവതിയാണ് വിശുദ്ധ അമാൻഡിന (1872 ഡിസംബർ, 28 - 1900 ജൂലൈ, 9).
1872 ഡിസംബർ 28-ന് ബെൽജിയത്തിൽ കൊർണേലിയൂസ്, ആഗ്നസ് ദമ്പതിമാരുടെ മകളായി ജനിച്ചു.
പൗളിൻ ജ്യൂറിസെന്നായിരുന്നു മരിയയുടെ ആദ്യനാമം.
ലളിതജീവിതം നയിച്ചിരുന്നവരായിരുന്നു മരിയയുടെ കുടുംബം.
മരിയയുടെ ഏഴാം വയസ്സിൽ അമ്മ മരണമടഞ്ഞു.
തന്മൂലം മരിയയുടെ കുടുംബം സമീപഗ്രാമത്തിലേക്ക് താമസം മാറ്റി.
പുതിയ ഭവനത്തിൽ മരിയയുടെയും സഹോദരിമാരുടെയും സംരക്ഷണം ഒരു സ്ത്രീ ഏറ്റെടുത്തു.
മരിയയുടെ സഹോദരിയായ റൊസാലീയ ആന്റ്‌വെർപ്പിലുള്ള ഫ്രാൻസിസ്‌കൻ മിഷനറീസ്‌ ഓഫ്‌ മേരി സഭയിൽ അംഗമായി ചേർന്നു.
തുടർന്ന് സഹോദരിയുടെ പാതയിലൂടെ മരിയയും തന്റെ പതിനഞ്ചാം വയസ്സിൽ ഫ്രാൻസിസ്‌ അസീസിയുടെ മൂന്നാം സഭയിൽ പ്രവേശനം നേടി.
പിന്നീട് ഇളയ സഹോദരിയയ മെറ്റിൽഡയും സഭയിൽ അംഗമായി ചേർന്നു.
രോഗീപരിചരണത്തിനും മിഷൻ പ്രവർത്തനത്തിനുമായി മരിയ മാഴ്‌സീലസിലേക്ക് യാത്രയായി.
ചൈനയിലെ തയ്‌വാൻഫുവിൽ നിർമ്മാണം ആരംഭിക്കുന്ന ആശുപത്രിയിൽ പ്രവേശിക്കുവാനായാണ് മരിയ അയക്കപ്പെട്ടത്.
ശ്രീലങ്കയിലെ തുറമുഖംവഴിയാണ് മരിയ സഞ്ചരിച്ചത്.
അവിടെ വച്ച് മരിയ, സഹോദരിയായ മേരി ഹോണറിനെ കണ്ടുമുട്ടിയിരുന്നു.
മിഷൻപ്രവർത്തന കാലത്ത്‌ മരിയ താൻ സേവനം ചെയ്ത ആശുപത്രിയിൽ മികച്ച പ്രവർത്തനം കാഴ്‌ച വെച്ചിരുന്നു.
തിരിച്ചെത്തി ആതുരസേവനമാരംഭിച്ച മരിയ മികച്ച സേവനമാണ് ചൈനയിലും നടത്തിയത്.
ചൈനയിലെ ജനങ്ങൾ മരിയയെ ചിരിക്കുന്ന വിദേശി എന്നു അഭിസംബോധന ചെയ്തു.
പിന്നീട് അമാൻഡിനയും രോഗിണിയായി മാറി.
സാവധാനം അവളുടെ നില മെച്ചപ്പെടുകയും സേവനം തുടരുകയും ചെയ്തു.
നാളുകൾക്കു ശേഷംതായ്‌വാനിലുണ്ടായ ബോക്‌സർ വിപ്ലവകാലത്ത്‌ മരിയ തുറുങ്കിലടക്കപ്പെട്ടു.
1900 ജൂലൈ 9-ന് മരിയയും ഒപ്പമുണ്ടായിരുന്ന ആറു സഹോദരിമാരും രക്തസാക്ഷിത്വം വരിച്ചു.
മരിയയുടെ 27ആം വയസിലാണ് അന്ത്യം സംഭവിച്ചത്.
വിശുദ്ധ പദവി Saint Amandina at her mission post in Taiyuan , China.
(Painting in the choir of the "Chinese Chapel" in the Amandina museum)
1946 നവംബർ 24-ന് പയസ് പന്ത്രണ്ടാമൻ മാർപ്പാപ്പ മരിയയെ വഴ്ത്തപ്പെട്ടവളായി പ്രഖ്യാപിച്ചു.
2000 ഒക്ടോബർ 1-ന് ജോൺ പോൾ രണ്ടാമൻ മാർപ്പാപ്പ മരിയയെയും ഒപ്പമുണ്ടായിരുന്നവരെയും വിശുദ്ധപദവിയിലേക്കുയർത്തി.
മരിയയുടെ ഓർമ്മത്തിരുനാൾ സെപ്‌റ്റംബർ 28-ന് ചൈനയിലെ രക്തസാക്ഷികൾക്കൊപ്പവും ജൂലൈ 9-ന് സഭയും ആചരിക്കുന്നു.
അവലംബം Geboortehuis van bijna heilige Amandina beschermd, Het Belang van Limburg 17/07/2000 Heldin in China, Jacques Van Baelen , Galerij van Vlaamse Groten, Nr 3, 1967, Uitgeverij Saeftinge pvba, Blankenberge.
Zuster Amandina in China, Geert De Sutter , Pastoraal Informatiecentrum vzw, D/2000/1671/4 900202010 Hasselt.
പുറത്തേക്കുള്ള കണ്ണികൾ Maria Amandina at Franciscan Missionaries of Mary Archived 2007-08-26 at the Wayback Machine .
മരിച്ചിട്ടില്ലാത്തവരുടെ സ്മാരകം
എം. സുകുമാരൻ രചിച്ച ചെറുകഥയാണ് മരിച്ചിട്ടില്ലാത്തവരുടെ സ്മാരകം .
ഈ കൃതിക്ക് 1976-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിരുന്നു .
പുരികം ഇംഗ്ലീഷ് വിലാസം https://ml.wikipedia.org/wiki/Eyebrow പുരികം യൗവനത്തോടെ കട്ടികൂടിയ പുരികം ലാറ്റിൻ supercilium കണ്ണികൾ Eyebrows
മനുഷ്യരിൽ, നെറ്റിക്ക് താഴെ രണ്ട് കണ്ണുകൾക്ക് മുകളിലായി കാണപ്പെടുന്ന ഇടതൂർന്ന മുടിയെ പുരികങ്ങൾ എന്ന് വിളിക്കുന്നു.
മനുഷ്യരുടെ ശരീരഭാഷയിലെ പ്രധാനഘടകമാണ് പുരികങ്ങളും അവയുടെ ചലനങ്ങളും .
രണ്ട് പുരികങ്ങൾക്കിടയിലും രോമങ്ങൾ (കൂട്ടുപുരികം) അവലംബം
പുരികപ്പുള്ള്
പുരികപ്പുള്ളിനു് ആംഗലനാമം eyebrowed thrush എന്നാണ്.
ശാസ്ത്രീയ നാമം Turdus obscurus എന്നുമാണ് Egg, Collection Museum Wiesbaden
ഇവ കോർണിഫോറസ് വനങ്ങളിലും സൈബീരിയയ്ക്ക് കിഴക്ക് ടൈഗ വനങ്ങളിലും പ്രജനനം നടത്തുന്നു.
ദേശാടനപ്പക്ഷിയായ ഇവയെ 2007-ൽ ജെറുസലേം പക്ഷിനിരീക്ഷണകേന്ദ്രത്തിലാണ് രണ്ടാമതായി കണ്ടതായി രേഖപ്പെടുത്തിയിട്ടുള്ളത്.
ആദ്യം രേഖപ്പെടുത്തിയത് 1996 ഒക്ടോബറിലാണ്.
മരങ്ങളിൽ വൃത്തിയുള്ള കൂട് ഉണ്ടാക്കുന്നു.
4-6 മുട്ടകളിടുന്നു.
മിശ്ര ഭോജികളാണ്.
പ്രാണികൾ, മണ്ണിരകൾ, ചെറു പഴങ്ങൾ എന്നിവയാണ് ഭക്ഷണം.
പൂവനും പിടയും ഒരുപോലെയാണ്.
തലയും പുറകു വശവും ചാരനിറം, നെഞ്ചും വശങ്ങളും ഓറഞ്ചു നിറം, വയറിനു വെളുപ്പ്.
പുരാന കില ഇംഗ്ലീഷ് വിലാസം https://ml.wikipedia.org/wiki/Purana_Qila
ഇന്ത്യയുടെ തലസ്ഥാനനഗരമായ ഡെൽഹിയിൽ സ്ഥിതി ചെയ്യുന്ന ഒരു  പഴയ കോട്ടയാണ് പുരാനാ കില .
(അർത്ഥം: പഴയ കോട്ട).
ഇവിടെ നടന്ന ഗവേഷണങ്ങളിൽ ഈ സ്ഥലം 1000 ബി.സി. മുതൽ ഉപയോഗത്തിലിരുന്നതായി കണ്ടുപിടിക്കപ്പെട്ടിരിക്കുന്നു.
മഹാഭാരതകഥയിൽ ഈ സ്ഥലം പാണ്ഡവരുടെ രാജ്യത്തിന്റെ തലസ്ഥാനമായ ഇന്ദ്രപ്രസ്ഥം ആയിരുന്നു എന്ന കണക്കാക്കപ്പെടുന്നു.
പുരാണ കിലയുടെ പണി ആരംഭിച്ചത് ഹുമയൂൺ ചക്രവർത്തി ആണ്.
എന്നാൽ 1540 ലെ കനൗച്ചി യുദ്ധത്തിൽ ഹുമയൂൺ നാട് കടത്തപ്പെട്ടതിനാൽ, സൂർവംശത്തിലെ ഷെർഷാ സൂരിയാണ് ഇതിന്റെ പണി പൂർത്തിയാക്കിയത് ചിത്രശാല പുരാന കിലയുടെ ചിത്രങ്ങൾ 'ബഡാ ദർവാസ (പ്രധാന കവാ‍ടം) ശേർ മണ്ഡൽ ഹുമയൂൺ ഗേറ്റ്  (Southern Ramparts) ഖില-ഇ-കുഹ്നാ മോസ്ക് പേശ്ടക് മോസ്ക് (Entrance Arch) മോസ്ക് പുരാ‍ന കിലയുടെ പുറത്ത് പുരാ‍ന കിലയുടെ പുറത്ത് പുരാന കില (Vintage Collection) അവലംബം Old Fort, Delhi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറത്തേക്കുള്ള കണ്ണികൾ Indiasite.com Archived 2012-04-23 at the Wayback Machine .
DiscoverIndia.com Archived 2012-02-06 at the Wayback Machine .
360° panoramic view of Old Fort Archived 2016-03-03 at the Wayback Machine .
ഇന്ത്യയിലെ കെട്ടിടങ്ങളെയും നിർമ്മിതികളെയും കുറിച്ചുള്ള ഈ ലേഖനം അപൂർണ്ണമാണ്‌.
പുരി ജഗന്നാഥക്ഷേത്രം ഇംഗ്ലീഷ് വിലാസം https://ml.wikipedia.org/wiki/Jagannath_Temple,_Puri പുരി ജഗന്നാഥക്ഷേത്രം
ഒറീസയിലെഒരു തീരദേശനഗരമായ പുരിയിൽ സ്ഥിതി ചെയ്യുന്ന ക്ഷേത്രമാണ് പുരി ജഗന്നാഥക്ഷേത്രം .
ഇവിടെ നടത്തെപ്പെടുന്ന രഥയാത്ര പ്രശസ്തമാണ്‌.
പുരി നഗരം തന്നെ അതിന്റെ നിലനില്പ്പിന്‌ ഈ ക്ഷേത്രത്തെ ആശ്രയിക്കുന്നു.
ജഗന്നാഥനായ ‌ മഹാവിഷ്ണു അഥവാ ആദിനാരായണനാണ് ഇവിടത്തെ പ്രധാന പ്രതിഷ്ഠ.
ഇവിടത്തെ തീർത്ഥയാത്രയാണ്‌ നഗരത്തിൽ നല്ല ശതമാനം ആളുകളുടെ ജീവിതമാർഗം.
ഡൽഹി സുൽത്താൻ ഗിയാസുധീൻ തുക്ളക്ക് ഈക്ഷേത്രം ആക്രമിച്ചിരുന്നു.
പന്ത്രണ്ടാം നൂറ്റാണ്ടിൽ ഗംഗാ സാമ്രാജ്യത്തിലെ പ്രധാന ഭരണാധികാരികളിലൊരാളായ അനന്തവർമനാണ്‌ പുരിയിൽ പുരുഷോത്തമ ജഗന്നാഥന്റെ പേരിൽ ഒരു ക്ഷേത്രം പണിയാൻ തീരുമാനിച്ചത് .
പതിമൂന്നാം നൂറ്റാണ്ടിന്റെ ആദ്യത്തോടെ ഈ ക്ഷേത്രം പണിതീർന്നു .
1230-ൽ രാജാവായിരുന്ന അനംഗഭീമൻ മൂന്നാമൻ സാമ്രാജ്യം ദേവന്റെ പേരിൽ സമർപ്പിക്കുകയും താൻ ദേവന്റെ ദാസനാണെന്നു പ്രഖ്യാപിക്കുകയും ചെയ്തു .
ഒരു തീർത്ഥാടനകേന്ദ്രം എന്ന നിലയിൽ പ്രശസ്തിയാർജ്ജിച്ച ക്ഷേത്രത്തിന്റെ സാമൂഹിക-രാഷ്ട്രീയകാര്യങ്ങളിലുള്ള പ്രസക്തിയും കാലക്രമേണ വർദ്ധിച്ചു.
മുഗളർ , മറാഠകൾ , ഇംഗ്ലീഷ് ഈസ്റ്റ് ഇന്ത്യാ കമ്പനി എന്നിങ്ങനെ ഒറീസ പിന്നീട് പിടിച്ചടക്കിയ എല്ലാവരും ക്ഷേത്രത്തിനു മേലുള്ള നിയന്ത്രണവും ആർജ്ജിക്കാൻ പ്രരിശ്രമിച്ചിരുന്നു.
തങ്ങളുടെ ഭരണം തദ്ദേശീയർ അംഗീകരിക്കുന്നതിന്‌ ഇതൊരു ആവശ്യമാണെന്ന് അവർ കരുതി .
നിർമ്മിതി ക്ഷേത്രഗോപുരത്തിനു മുകളിലെ ചക്രവും കൊടിയും
മദ്ധ്യഭാഗത്ത് വലിയ ഒരു ഗോപുരത്തോടു കൂടിയാണ്‌ ഈ ക്ഷേത്രം പണിതിരിക്കുന്നത്.
ഈ ഗോപുരത്തിനു മുകളിലായി ഒരു ചക്രവും സ്ഥാപിച്ചിട്ടുണ്ട്.
വിഷ്ണുവിന്റെ സുദർശനചക്രമായാണ്‌ വിശ്വാസികൾ ഈ ചക്രത്തെ കണക്കാക്കുന്നത്.
വെള്ള പൂശിയിരിക്കുന്നതിനാൽ ഇതിനെ വെളുത്ത ഗോപുരം എന്നും പുരി നിവാസികൾ വിളിക്കുന്നു.
സാധാരണ ഹിന്ദു ക്ഷേത്രങ്ങളിൽ കാണപ്പെടാറുള്ളതു പോലെ നാല്‌ മണ്ഡപങ്ങളാണ്‌ ഈ ക്ഷേത്രത്തിനുമുള്ളത്.
വിഗ്രഹങ്ങൾ സ്ഥാപിച്ചിട്ടുള്ള ഗർഭഗൃഹം, ഭക്തർക്ക് പ്രാര്ത്ഥിക്കുന്നതിനും മറ്റു ചടങ്ങുകൾക്കുമായുള്ള മണ്ഡപം, നൃത്തങ്ങൾക്കായുള്ള തൂണുകൾ ഉള്ള നൃത്തമണ്ഡപം, കാഴ്കക്കാർക്കുള്ള മണ്ഡപം എന്നിവയാണവ.
ക്ഷേത്രത്തിലെ പ്രവേശനം ഹിന്ദുക്കൾക്ക് മാത്രമായി പരിമിതപ്പെടുത്തിയിട്ടുണ്ട് .
വിഗ്രഹങ്ങൾ വിഗ്രഹമാതൃക - ഇടത്തു നിന്നും വലത്തോട്ട് ബലഭദ്രൻ, സുഭദ്ര, ജഗന്നാഥൻ എന്നിവരുടെ വിഗ്രഹങ്ങൾ പത്മവേഷത്തിൽ
മൂന്നു വിഗ്രഹങ്ങളാണ്‌ ഈ ക്ഷേത്രത്തിലുള്ളത്.
ജഗന്നാഥൻ അഥവാ കൃഷ്ണൻ, സഹോദരനായ ബലഭദ്രൻ, സഹോദരി സുഭദ്ര എന്നിവരുടെ വിഗ്രഹങ്ങളാണിവ.
ബലഭദ്രന്റെ വിഗ്രഹം ആറടി ഉയരമുള്ളതും വെളുത്ത ചായം പൂശിയതുമാണ്‌.
സുഭദ്രയുടേത് നാലടി ഉയരവും മഞ്ഞ നിറത്തിലുള്ളതുമാണ്‌.
ജഗന്നാഥന്റെ വിഗ്രഹം അഞ്ചടി ഉയരവും കറുത്ത നിറത്തിലുള്ളതുമാണ്‌.
എല്ലാ വിഗ്രഹങ്ങളും മരത്തിൽ തീർത്തതും നിറപ്പകിട്ടാർന്ന വസ്ത്രങ്ങൾ ധരിച്ചവയുമാണ്‌.
പുരുഷവിഗ്രഹങ്ങൾക്ക് ചെവിഭാഗത്തുനിന്ന് കൈകളുണ്ട്.
എന്നാൽ സുഭദ്രയുടെ വിഗ്രഹത്തിന്‌ കൈയോ കാലോ ഇല്ല .
മരത്തിൽ തീർത്തതിനാൽ ഈ വിഗ്രഹങ്ങൾ ഇടക്കിടെ പുനർ നിർമ്മിക്കേണ്ടതുണ്ട്.
ദൈവികവെളിപാട് കിട്ടുമ്പോഴാണ്‌ ഇവ പുനർനിർമ്മിക്കുന്നത് എന്ന് പറയപ്പെടുന്നു.
അങ്ങനെ പന്ത്രണ്ടോ ഇരുപത്തിനാലോ വർഷം കൂടുമ്പോഴാണ്‌ ഇവ പുനർനിർമ്മിക്കുന്നത്.
പുതിയ വിഗ്രഹം പ്രതിഷ്ഠിക്കുന്നതിനും ചില ചിട്ടവട്ടങ്ങളുണ്ട്:- വിഗ്രഹങ്ങൾ ആര്യവേപ്പിന്റെ തടിയിലാണ്‌ തീർക്കേണ്ടത് ഇതിനായി തെരഞ്ഞെടുക്കുന്ന മരത്തിൽ പക്ഷികളുടേയോ മറ്റോ കൂടുകൾ ഉണ്ടായിരിക്കരുത് മറ്റൊരു വൃക്ഷത്തിന്റെ നിഴൽ വീഴുന്ന വൃക്ഷമായിരിക്കരുത് താഴെ പാമ്പുകൾ അധിവസിക്കുന്ന വൃക്ഷമായിരിക്കണം.
ഇതിനു പുറമേ മരത്തിന്റെ തൊലിക്കടിയിൽ വിഷ്ണുവിന്റെ കൈയിലുള്ള ശംഖിന്റേയും ചക്രത്തിന്റേയും അടയാളവും ഉണ്ടായിരിക്കണം രഥോൽസവം രഥയാത്ര
രഥോൽസവം അഥവാ ജഗന്നാഥോൽസവം, ഇവിടത്തെ തദ്ദേശീയോൽസ്വമാണെങ്കിലും ഏറ്റാണ്ട് 8 ലക്ഷത്തോളം പേർ ആളുകൾ ഇവിടെയെത്തി ഈ ഉൽസവത്തിൽ പങ്കെടുക്കുന്നു .
ആഷാഢമാസത്തിലാണ്‌ (ജൂൺ ജൂലൈ മാസങ്ങളിൽ) രഥോൽസവം നടക്കുന്നത്.
ഇന്ത്യയുടെ എല്ലാ ഭാഗങ്ങളിൽ നിന്നുള്ള ജനങ്ങളൂം സന്യാസികളും ഈ ആഘോഷത്തിൽ പങ്കെടുക്കാനെത്തുന്നു.
ഈ ഉൽസവത്തിന്റെ പ്രധാന‍ ചടങ്ങാണ്‌‌ രഥയാത്ര.
ക്ഷേത്രത്തിലെ വിഗ്രഹങ്ങളെ വലിയ രഥങ്ങളിലേറ്റി ക്ഷേത്രത്തിൽ നിന്ന് ഏതാണ്‌ രണ്ടൂ മൈൽ ദൂരെയുള്ള ഗുണ്ടിച്ച ബാരി എന്ന സ്ഥലത്തേക്ക് കൊണ്ടു പോകുന്നു.
ഒരാഴ്ച്ചക്ക് ശേഷം ഈ വിഗ്രഹങ്ങൾ തിരിച്ച് ക്ഷേത്രത്തിലേക്ക്ക് കൊണ്ടൂ വരുന്നു.
ഗോകുലത്തിൽ നിന്ന് മഥുരയിലേക്കുള്ള കൃഷ്ണന്റെ യാത്രയെ ഓർമ്മിക്കുന്ന ഒരു ചടങ്ങാണ്‌ ഈ രഥയാത്ര ആഘോഷം.
ഏതാണ്ട് 50 അടീ ഉയരവും, 35 അടി വശവുമുള്ള ചതുരാകൃതിയിലുള്ള അടിത്തട്ടുമാണ്‌ കൃഷ്ണവിഗ്രഹം കൊണ്ടൂ പോകുന്ന രഥത്തിനുള്ളത്.
16 ചക്രങ്ങളുള്ള ഈ രഥത്തിന്റെ ഓരോ ചക്രത്തും 7 അടീ വ്യാസം കാണും.
ആയിരക്കണക്കിന്‌ പേർ ഈ വൻരഥങ്ങളെ തള്ളുകയും ഇതിനു നുമ്പിൽ ബന്ധിച്ചിർക്കുന്ന കയറുകൾ വലിക്കുന്നതിനായി മൽസരിക്കുകയും ചെയ്യുന്നു.
ഈ രണ്ടു മൈൽ ദൂരം യാത്രക്ക് രണ്ടു ദിവസം വരെ നീണ്ടു നിൽക്കാറുണ്ട്.
മഴയുള്ള സമയത്ത് രഥചക്രം മണലിൽ താഴ്ന്നു പോകുന്നതിനാൽ യാത്ര കൂടുതൽ ദുഷ്കരമാകുന്നു.
ഭക്തിയുടെ പേരിൽ ആത്മഹത്യകളും സ്വശരീരപീഠങ്ങളും ഈ യാത്രാവേളകളിൽ അരങ്ങേറാറുണ്ട്.
രഥചക്രത്തിനടീയിൽ പ്പെട്ട് മരിക്കുന്നതും മറ്റും പുണ്യമായി വിശ്വാസികൾ കരുതുന്നു.
ഇതിനു വേണ്ടി ആത്മഹത്യ ചെയ്യുന്നവർക്കു പുറമേ തിരിക്കില്പ്പെട്ട് പലരും അബദ്ധത്തിലും ഈ ചക്രത്തിനടീയില്പ്പെടാറുണ്ട് .
പുരിയിലെ ക്ഷേത്രത്തെക്കുറീച്ചുള്ള ഐതിഹ്യം ഇങ്ങനെയാണ്:-
ഇന്ദ്രദ്യു‌മ്നരാജാവ് വിഷ്ണുവിനെത്തേടി ബ്രാഹ്മണരെ പലദിക്കുകളിലേക്കയച്ചു.
ഒരു ബ്രാഹ്മണനു മുൻപിൽ ജഗന്നാഥൻ അഥവാ വിഷ്ണു ഒരു നീലരത്നത്തിന്റെ രൂപത്തിൽ പ്രത്യക്ഷമായി.
സന്തോഷവാനായ ബ്രാഹ്മണൻ ഈ  വിവരം രാജാവിനെയറിയിക്കുകയും ചെയ്തു.
എന്നാൽ രാജാവ് ഈ സ്ഥലത്തെത്തിയപ്പോഴേക്കും ദൈവത്തെ കാണാനുണ്ടായിരുന്നില്ല.
ഇതിൽ അസന്തുഷ്ടനായ രാജാവ് പ്രാർത്ഥനാനിരതനാകുകയും അദ്ദേഹത്തിന് അശരീരി കേൾക്കുകയും ചെയ്തു.
വിഷ്ണു അദ്ദേഹത്തിനു മുന്നിൽ നീലക്കല്ലിന്റെ രൂപത്തിലല്ല മറിച്ച് ചില അടയാളങ്ങളുള്ള ഒരു മരത്തടിയുടെ രൂപത്തിലാണ് പ്രത്യക്ഷമാകുക എന്നായിരുന്നു അത്.
ഇങ്ങനെ വെള്ളപ്പൊക്കത്തിൽ അദ്ദേഹത്തിന് ഈവിധമുള്ള ഒരു മരത്തടി ലഭിക്കുകയും, ഇന്ന് ജഗന്നാഥക്ഷേത്രം നിലനിൽക്കുന്നയിടത്ത് ഈ തടി കൊണ്ടു വരുകയും ചെയ്തു.
ഈ തടിയിൽ ജഗന്നാഥന്റെ വിഗ്രഹം തീർക്കുന്നതിനായി ഇന്ദ്രദ്യുംനൻ തച്ചന്മാരെ വിളിച്ചുവരുത്തി.
എന്നാൽ ഈ തച്ചന്മാരുടെ ഉളികൾക്ക് ഈ മരത്തടിയെ ഭേദിക്കാനായില്ല.
തുടർന്ന് വിഷ്ണു തന്നെ ഒരു തച്ചന്റെ വേഷത്തിൽ വന്നു എന്നും ഈ മരത്തടിയുമായി ഒരു മുറിയിൽ കയറി.
പതിനഞ്ചു ദിവസം കഴിഞ്ഞ് മുറി തുടന്നു നോക്കിയപ്പോൾ തച്ചൻ അപ്രത്യക്ഷനായിരിക്കുന്നു എന്നും മരത്തടിയുടെ സ്ഥാനത്ത് മൂന്നു വിഗ്രഹങ്ങളും (ജഗന്നാഥന്റേയും, ബലഭദ്രന്റേയും സുഭദ്രയുടേയും) കാണപ്പെട്ടു.
അങ്ങനെ പുരിയിലെ വിഗ്രഹങ്ങൾ വിഷ്ണു തന്നെ നേരിട്ടു നിർമ്മിച്ചു എന്നു വിശ്വസിക്കുന്നു.
ഇക്കാരണങ്ങൾ കൊണ്ടു തന്നെ പുരിയിലെ ക്ഷേത്രം ഇന്ത്യയിലെത്തന്നെ നാല് മഹത്തായ ഹൈന്ദവക്ഷേത്രങ്ങളിൽ (ചാരോ ധാം) ഒന്നായി കണക്കാക്കുന്നു .
പുരി നഗരം
ഏതാണ്ട് ഒന്നരലക്ഷത്തോളം ജനങ്ങൾ അധിവസിക്കുന്ന ഒരു നഗരമാണ് പുരി .
പറയത്തക്ക വ്യവസായങ്ങളും മറ്റും ഈ നഗരത്തിലില്ല.
ഈ ക്ഷേത്രത്തിലെ തീർത്ഥാടനത്തെ ആശ്രയിച്ചാണ് ജനങ്ങൾ ജീവിതവൃത്തി കഴിക്കുന്നത്.
ക്ഷേത്രത്തോടനുബന്ധിച്ച കരകൌശലപ്പണികളും, സത്രങ്ങളും, ഭക്ഷണശാലകളും മറ്റുമാണ് ഇവിടത്തെ ജനങ്ങളുടെ ഒരു പ്രധാനപ്പെട്ട വരുമാനമാർഗം .
പുരാലിഖിത വിജ്ഞാനീയം ഈ ലേഖനം എപ്പിഗ്രഫി എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
കഠിനമോ മോടിയുള്ളതോ ആയ വസ്തുക്കളിൽ രേഖപ്പെടുത്തിയിരിക്കുന്ന രേഖാമൂലമുള്ള പദാർത്ഥങ്ങളെക്കുറിച്ചുള്ള പഠനമാണ് പുരാലിഖിത വിജ്ഞാനീയം അഥവാ എപ്പിഗ്രാഫി .
ക്ലാസിക്കൽ ഗ്രീക്ക് ഭാഷ യിലെ എപ്പിഗ്രാഫീൻ ("എഴുതുക, മുറിവുണ്ടാക്കുക"), എപ്പിഗ്രാഫ് ("ലിഖിതം") എന്നിവയിൽ നിന്നാണ് ഈ പദം ഉരുത്തിരിഞ്ഞത്.
വിശകലനം
പുരാതനകാലം തൊട്ടുള്ള പാണ്ഡിത്യത്തിന്റെ തൊട്ടടുത്തുള്ളതും ബന്ധപ്പെട്ടതുമായ മേഖലകളിൽ പുരാലിഖിത വിജ്ഞാനീയത്തിൻ്റെ  അതിർത്തി നിർണ്ണയം ചില അവ്യക്തതകൾ നേരിടുന്നു.
വിശാലമായ അർത്ഥത്തിൽ, പുരാതന നാഗരികതകളുടെ ലിഖിത അവശിഷ്ടങ്ങളുടെ മൊത്തത്തിലുള്ള നേരിട്ടുള്ള സംപ്രേക്ഷണത്തെക്കുറിച്ചാണ് എപ്പിഗ്രഫി വിശകലനം ചെയ്യുന്നത്.
വസ്തുവിന്റെ സ്വഭാവം (ഉദാ. കല്ല്, മാർബിൾ, ലോഹം, കളിമണ്ണ്, ടെറാക്കോട്ട, മൺപാത്രങ്ങൾ, മരം, മെഴുക് ഗുളികകൾ, പാപ്പിറസ്, കടലാസ്)രേഖപ്പെടുത്തുന്നതിനുള്ള  സാങ്കേതികത (മുറിക്കൽ, കൊത്തുപണി, കൊത്തുപണി, കാസ്റ്റിംഗ്, എംബോസിംഗ്, സ്ക്രാച്ചിംഗ്, പെയിന്റിംഗ് , ഡ്രോയിംഗ് മുതലായവ) വെറും ദ്വിതീയ പ്രസക്തി മാത്രമേയുള്ളൂ.
പൊതുവെ പറഞ്ഞാൽ എഴുത്തു വിദ്യ യുടെ വികാസ പരിണാമ ദശയിൽ മനുഷ്യൻ എഴുതിവെച്ച പഴയകാല ലിഖിതങ്ങളെക്കുറിച്ചുള്ള പഠന ശാഖയാണ്  പുരാലിഖിത വിജ്ഞാനീയം.
ഇത് മനുഷ്യന്റെ നാഗരികതയുമായി  ബന്ധപ്പെട്ടു കിടക്കുന്നു.
പട്ടിക: വട്ടെഴുത്ത്.
വാഴപ്പള്ളി ശാസനം.
കടപ്പാട്: ടി.എ. ഗോപിനാഥ റാവു.
ട്രാവൻകൂർ ആർക്കിയോളോജിക്കൽ സീരീസ്
സിന്ധു ലിപിയുടെ വായന സാദ്ധ്യമല്ലാതിരുന്നെങ്കിലും മൂവ്വായിരത്തി അഞ്ഞൂറു  വർഷത്തെയെങ്കിലും പാരമ്പര്യം ലിഖിത പഠന ശാഖയിൽ ഭാരതത്തിന് അവകാശപ്പെടാവുന്നതാണ്.
ജെയിംസ് പ്രിൻസെപ് 'ദാനം' എന്ന് വായിച്ചെടുത്ത 1850-കാലത്തിനു ശേഷം ബ്രാഹ്മി ലിപിയിലുള്ള അനേകം എഴുത്തുകൾ നമുക്ക് വായിച്ചെടുക്കാനായിട്ടുണ്ട്.
അവയെ അശോക ശാസനങ്ങൾ , ബുദ്ധ ദാനങ്ങൾ, മൺപാത്രങ്ങളിലും മറ്റും രേഖപ്പെടുത്തിയിട്ടുള്ള പേരുകൾ എന്നിങ്ങനെ പലതായി കാണാം.
എടക്കൽ ഗുഹാലിഖിതങ്ങൾ വായിച്ചെടുക്കുന്നതിലൂടെ കേരളത്തിലെ ലിഖിത വിജ്ഞാനീയ ശാഖ പഠനവിധേയമാക്കപ്പെട്ടു.
ഫോസെറ്റ് എന്ന ബ്രിട്ടീഷ് ഉദ്യോഗസ്ഥന്റെ റിപ്പോർട്ടിനനുസരിച്ചു  ഹുൾഷ് എടക്കൽ ലിഖിതങ്ങൾ വായിച്ചെടുത്തു.
കാസറഗോഡ് നിന്നും എം.ആർ. രാഘവ വാരിയർ ഒരു ബ്രാഹ്മി ലിഖിതം വായിച്ചെടുത്തു.
കൂടാതെ എടക്കലിൽ നിന്നും 'ശ്രീ വഴുമി' എന്നൊരു ലിഖിതവും അദ്ദേഹം വായിക്കുകയുണ്ടായി.
സി.ഇ.
9 മുതൽ 12 വരെയുള്ള നൂറ്റാണ്ടുകളിൽ കൊടുങ്ങല്ലൂരിലെ ചേര ഭരണകാലത്ത് രേഖപ്പെടുത്തിയ 150-തിലധികം വട്ടെഴുത്തു ലിഖിതങ്ങൾ കേരളത്തിലുടനീളം ലഭിക്കുകയുണ്ടായി.
പതിമൂന്നാം നൂറ്റാണ്ട് തൊട്ടു എഴുതപ്പെട്ട ലിഖിതങ്ങളിൽ വട്ടെഴുത്തിനു ചില പ്രാദേശിക ഭേദങ്ങൾ (കോലെഴുത്ത്) ഉണ്ടായിത്തീർന്നു.
മദ്ധ്യകാലത്ത് കേരളത്തിലുണ്ടായ കാവ്യം, നാടകം, തന്ത്രം, വാസ്തു തുടങ്ങിയവയുടെ വികാസം വലിയതോതിലുള്ള ഗ്രന്ഥരചനക്ക് കാരണമായി.
അതിൽ അനേകം താളിയോല ഗ്രന്ഥങ്ങൾ രചിക്കപ്പെട്ടു.
ആയിരക്കണക്കിന് ഓലകൾ ഭൂമി സംബന്ധമായി രചിക്കപ്പെട്ടു.
സംസ്കൃത വാക്കുകൾ കൂടുതൽ ഉപയോഗിക്കേണ്ട ഘട്ടത്തിൽ ഗ്രന്ഥ ലിപി മലയാള ഭാഷ എഴുതാനായി കടം വാങ്ങി.
അത് പിന്നീട് ആധുനിക ഗ്രന്ഥം അഥവാ മലയാള ലിപി എന്ന് അറിയപ്പെട്ടു.
കേരളത്തിൽ ശിലാലിഖിത ങ്ങൾ, ചെപ്പേടുകൾ , താളിയോലകൾ എന്നിങ്ങനെ പല പ്രതലങ്ങളിലും രേഖപ്പെടുത്തിയവ നമുക്ക് ലഭ്യമായിട്ടുണ്ട്.
കേരളത്തിൽ ലഭ്യമായതിൽ ഏറ്റവും പഴക്കം ചെന്ന ചെപ്പേട് നിലമ്പൂർ ചെപ്പേട് (സി.ഇ.470) ആണെങ്കിലും, കേരളചരിത്രത്തെക്കുറിച്ചു പറയുന്നത് തരിസാപ്പള്ളി ചെപ്പേടിലാണ് (സി.ഇ.849).
വംശനാശം സംഭവിച്ച നാഗരികതകളുടെ രാഷ്ട്രീയ, ഭരണ, നിയമനിർമ്മാണ, രാജവംശ രേഖകൾ എന്നിവ പഠിക്കുമ്പോൾ, ആധുനിക ചരിത്രകാരന്മാർ തങ്ങളുടെ പക്കലുള്ള എല്ലാ തെളിവുകളും കൊണ്ടുവരണം.
അത്തരം തെളിവുകൾ ഒരു പ്രദേശത്തും കാലഘട്ടത്തിലും നിന്ന് മറ്റൊന്നിലേക്ക് കുത്തനെ വ്യത്യാസപ്പെടാം.
ലിഖിതങ്ങൾക്കായി ഉപയോഗിക്കുന്ന വസ്തുക്കളുടെയും സാങ്കേതികതകളുടെയും സ്വഭാവം രേഖയുടെ ബാഹ്യ ഉദ്ദേശ്യവുമായി വളരെ അടുത്ത് ബന്ധപ്പെട്ടിരിക്കുന്നു.
അങ്ങനെ ലിഖിതങ്ങളെ സ്മാരകം, ചരിത്രരേഖകൾ, സാന്ദർഭികം എന്നിങ്ങനെ വിഭജിക്കാം.
സ്മാരക ലിഖിതങ്ങൾ ശാശ്വതമായ പ്രദർശനത്തിനായി ഉദ്ദേശിച്ചിട്ടുള്ളവയാണ്, അതിനാൽ, ചട്ടം പോലെ, കല്ല് അല്ലെങ്കിൽ ലോഹം പോലെയുള്ള ശാശ്വത വസ്തുക്കളിൽ അവ നിർമ്മിക്കപ്പെട്ടു.
പുരാരേഖകൾ  അടിസ്ഥാനപരമായി രേഖകൾ സൂക്ഷിക്കുകയും അവയുടെ ആന്തരികമോ ആകസ്മികമോ  ആയ ഈടുനിൽക്കുന്നതിനാൽ സംരക്ഷിക്കപ്പെട്ടിട്ടുള്ളതരം വസ്തുക്കൾ ഉപയോഗിച്ചിരുന്ന ആദ്യകാല സമൂഹങ്ങളുടെ സവിശേഷ എഴുത്തുകളാകുന്നു.
സാന്ദർഭിക ലിഖിതങ്ങളെ 'സംരക്ഷിക്കാൻ ഗൗരവമായി ഉദ്ദേശിക്കാത്തവ' എന്ന് നിർവചിക്കാം.
ഉദാഹരണത്തിന്, ഗ്രാഫിറ്റിയുടെ തരം ചുവരുകൾ, കലപ്പൊട്ടുകൾ (ഓസ്ട്രാക്ക), പാപ്പിറസ് സ്‌ക്രാപ്പുകൾ എന്നിവ പോലുള്ള വിലകുറഞ്ഞ എഴുത്ത് വസ്തുക്കളിൽ സൂക്ഷിച്ചിരുന്ന യാദൃശ്ചികമായ എഴുത്തുകളും അവയിൽ ഉൾപ്പെടുന്നു.
പുരി (ലോകസഭാ മണ്ഡലം)
കിഴക്കൻ ഇന്ത്യയിലെ ഒഡീഷ സംസ്ഥാനത്തെ 21 ലോകസഭാ (പാർലമെന്ററി) മണ്ഡലങ്ങളിൽ ഒന്നാണ് പുരി ലോകസഭാ മണ്ഡലം .
ബിജു ജനതാദൾ കാരനായ പിനാകി മിശ്ര ആണ് നിലവിൽ പുരിയെ ലോകസഭയിൽ പ്രതിനിഥീകരിക്കുന്നത് നിയമസഭാ മണ്ഡലങ്ങൾ
2008 ലെ പാർലമെന്ററി മണ്ഡലങ്ങളുടെയും നിയമസഭാ മണ്ഡലങ്ങളുടെയും ഡിലിമിറ്റേഷനുശേഷം ഈ പാർലമെന്ററി നിയോജകമണ്ഡലം ഉൾക്കൊള്ളുന്ന അസംബ്ലി മണ്ഡലങ്ങൾ ഇവയാണ്: എസ്‌ഐ നമ്പർ.
പേര് 1.
പുരി 2.
ബ്രഹ്മഗിരി 3.
സത്യബാദി 4.
പിപിലി 5.
ചിലിക 6.
രൺപൂർ 7.
നായഗഡ്
2008 ലെ പാർലമെന്ററി മണ്ഡലങ്ങളും നിയമസഭാ മണ്ഡലങ്ങളും വേർതിരിക്കുന്നതിന് മുമ്പ് ഈ പാർലമെന്ററി നിയോജകമണ്ഡലം രൂപീകരിച്ച നിയമസഭാ മണ്ഡലങ്ങൾ ഇവയാണ്: എസ്‌ഐ നമ്പർ.
ബലിപതാന 2.
പിപിലി 3.
പുരി 5.
ബ്രഹ്മഗിരി 6.
ചിൽക്ക 7.
രൺപൂർ പാർലമെന്റ് അംഗങ്ങൾ എസ്‌ഐ നമ്പർ.
വർഷം പേര് പാർട്ടി 1.
1952 ലോകേനാഥ് മിശ്ര ഇന്ത്യൻ നാഷണൽ കോൺഗ്രസ് 2.
1957 ചിന്താമണി പാനിഗ്രാഹി കമ്മ്യൂണിസ്റ്റ് പാർട്ടി ഓഫ് ഇന്ത്യ 3.
1962 ബി. മിശ്ര ഇന്ത്യൻ നാഷണൽ കോൺഗ്രസ് 4.
1967 റാബി റേ സംയുക്ത സോഷ്യലിസ്റ്റ് പാർട്ടി 5.
1971 ബനമാലി പട്നായിക് ഇന്ത്യൻ നാഷണൽ കോൺഗ്രസ് 6.
1977 പത്മചാരൻ സമന്തസിംഹർ ജനതാ പാർട്ടി 7.
1980 ബ്രജ്മോഹൻ മൊഹന്തി ഇന്ത്യൻ നാഷണൽ കോൺഗ്രസ് (I) 8.
1984 ബ്രജ്മോഹൻ മൊഹന്തി ഇന്ത്യൻ നാഷണൽ കോൺഗ്രസ് 9.
1989 നിലമണി റൂട്ട്രേ ജനതാദൾ 10.
1991 ബ്രജ കിഷോർ ത്രിപാഠി ജനതാദൾ 11.
1996 പിനാക്കി മിശ്ര ഇന്ത്യൻ നാഷണൽ കോൺഗ്രസ് 12.
1998 ബ്രജ കിഷോർ ത്രിപാഠി ബിജു ജനതാദൾ 13.
1999 ബ്രജ കിഷോർ ത്രിപാഠി ബിജു ജനതാദൾ 14.
2004 ബ്രജ കിഷോർ ത്രിപാഠി ബിജു ജനതാദൾ 15.
2009 പിനാകി മിശ്ര ബിജു ജനതാദൾ 16.
2014 പിനാകി മിശ്ര ബിജു ജനതാദൾ 17.
2019 പിനാകി മിശ്ര ബിജു ജനതാദൾ പരാമർശങ്ങൾ
മൺമറഞ്ഞു പോയ നമ്മുടെ ഭൂതകാലത്തെക്കുറിച്ച് ശാസ്ത്രീയമായ തെളിവുകളുടെ അടിസ്ഥാനത്തിൽ പഠിക്കുന്ന ശാസ്ത്രമേഖലയാണ് പുരാവസ്തുശാസ്ത്രം .
സംസ്കാരങ്ങളുടെ അവശേഷിപ്പുകളെ കണ്ടെത്തുകയും പിന്നീട് ഖനനം ചെയ്ത് കൂടുതൽ തെളിവുകൾ ശേഖരിക്കുകയും അതിനെ പഠനവിധേയമാക്കുകയുമാണ് പുരാവസ്തുഗവേഷകർ ചെയ്യുന്നത്.
പുരാതനമനുഷ്യസംസ്കാരങ്ങളുടെ ആരംഭവും അവ കൈവരിച്ച പുരോഗതിയും രേഖപ്പെടുത്തലും വിശദീകരിക്കലും, സംസ്കാരങ്ങളുടെ ചരിത്രം മനസ്സിലാക്കൽ, അവയുടെ പരിണാമദശകളുടെ കാലഗണന, അതിപുരാതനവും പുരാതനവുമായ സമൂഹങ്ങളിലെ മനുഷ്യസ്വഭാവത്തെക്കുറിച്ചും അവൻ ജീവിച്ചിരുന്ന പരിസ്ഥിതികളെക്കുറിച്ചും പഠിയ്ക്കൽ, എന്നിവയാണ് പുരാവസ്തുശാസ്ത്രത്തിന്റെ ചില ലക്ഷ്യങ്ങൾ.
പുരാവസ്തുഅവശേഷിപ്പുകൾ ഉള്ള ഭൂപ്രദേശങ്ങൾ തിരയുന്നതും, കണ്ടെത്തിയ പ്രദേശങ്ങൾ ഖനനം ചെയ്തു കൂടുതൽ തെളിവുകൾ ശേഖരിക്കുകയും, അവയെ തരംതിരിയ്ക്കുന്നതും, വിശകലനവിധേയമാക്കുന്നതും, സംരക്ഷിയ്ക്കുന്നതും എല്ലാം പുരാവസ്തുഗവേഷണത്തിന്റെ വിവിധഘട്ടങ്ങളാണ്.
ഇവയെല്ലാം അറിവിന്റെ വളരെ പ്രധാനപ്പെട്ട ഉറവിടങ്ങളാണ്.
വളരെ വിശാലമായ പഠനമേഖലയുള്ളതിനാൽ തന്നെ ഈ ശാസ്ത്രവിഭാഗം മറ്റു പല ശാസ്ത്രശാഖകളുമായി കോർത്തിണക്കപ്പെട്ടിരിക്കുന്നു.
ആന്ത്രോപ്പോളജി , ചരിത്രം , കലയുടെ ചരിത്രം , ക്ലാസിക്കുകൾ , എതനോളജി , ഭൂമിശാസ്ത്രം , ഭൂഗർഭശാസ്ത്രം , ഭാഷാശാസ്ത്രം , ഭൗതികശാസ്ത്രം , വിവരസാങ്കേതികശാസ്ത്രങ്ങൾ , രസതന്ത്രം , സ്റ്റാറ്റിസ്റ്റിക്സ് , പാലിയോഇക്കോളജി , പാലിയെന്റോളജി , പാലിയോസുവോളജി , പാലിയോഎതനോബോട്ടണി , പാലിയോബോട്ടണി .
പുരാവസ്തുശാസ്ത്രത്തിന്റെ ചരിത്രം Gilt-metal and jade-inlaid pot.
Qianlong reign in the Qing dynasty of China (c. 1700) ജനനവും നിർവ്വചനങ്ങളും
പണ്ടുമുതലേ ലോകത്തിന്റെ വിവിധ ഭാഗങ്ങളിൽ, പഴക്കമുള്ള കൌതുകവസ്തുക്കൾ (പുരാവസ്തുക്കൾ) ശേഖരിയ്ക്കുന്ന സ്വഭാവം ചിലർക്കുണ്ടായിരുന്നു, അതുപോലെ ലാറ്റിൻ ഭാഷയും പുരാതനഗ്രീക്കുഭാഷയും പഠിയ്ക്കുവാൻ കാണിച്ചിരുന്ന താല്പര്യവും.
സ്വാഭാവികമായി ഈ കൌതുകങ്ങൾ ചരിത്രവുമായി ബന്ധപ്പെട്ടു കിടന്നു.
ലോകത്തിലെ ആദ്യത്തെ പുരാവസ്തുഗവേഷകരിൽ ഒരാളായി കണക്കാക്കുന്നതു് ഫ്ലാവിയോ ബിയോണ്ടോ (1392–1463) എന്ന ഇറ്റാലിയൻ നവോത്ഥാനചരിത്രകാരനെയാണു്.
യൂറോപ്പിൽ 17-ഉം 18-ഉം നൂറ്റാണ്ടുകളിലാണു് ഒരു ശാസ്ത്രമെന്ന നിലയിലുള്ള പുരാവസ്തുഗവേഷണത്തിന്റെ മുന്നേറ്റം ഉണ്ടായത്.
പുരാവസ്തുക്കളോടുള്ള താല്പര്യം തന്നെയാണ് പുരാതനചൈനയിലും ഈ ശാസ്ത്രമേഖലയുടെ പുരോഗതിയ്ക്കു കാരണമായത്, പ്രത്യേകിച്ചും, ഉന്നതപഠനം നിർവ്വഹിച്ച മുഖ്യ സർക്കാർ ഉദ്യോഗസ്ഥർക്ക് രാജ്യത്തിന്റെ പുരാതന ആചാരങ്ങൾ തിരിച്ചുകൊണ്ടുവരുന്നതിനുണ്ടായിരുന്ന താല്പര്യം.
തന്റെ സമകാലീനരുടെ ഇത്തരം പരിശ്രമങ്ങളെ ഷെൻ കുവോ‌‌‌‌‌‌ (1031–1095) വിമർശിച്ചിരുന്നു.
പഴയകാലങ്ങളിലെ നിർമ്മാണരീതികളെക്കുറിച്ചും പ്രവർത്തനശൈലികളെക്കുറിച്ചും പഠിയ്ക്കുകയാണ് പുരാവസ്തുശാസ്ത്രജ്ഞന്മാർ ചെയ്യേണ്ടതെന്നു് അദ്ദേഹം ഉറപ്പിച്ചു പറഞ്ഞു.
കൂടാതെ ഈ പഠനങ്ങൾ മറ്റു ശാസ്ത്രശാഖകളുമായി കോർത്തിണക്കിവേണം നടത്തേണ്ടതെന്നും അദ്ദേഹം നിർദ്ദേശിച്ചു.
ഷെൻ കുവോ കാണിച്ചപോലുള്ള അതേ ഗൗരവത്തോടെ ഈ ശാസ്ത്രത്തെ സമീപിച്ചവരും ഉണ്ടായിരുന്നു; ഉദ്യോഗസ്ഥനും, കവിയും, ചരിത്രകാരനും പ്രബന്ധകാരനുമായ ഔയാങ് ക്സിയു (1007-1072), പുരാതനമായ കല്ലുകളിലും ഓടിലുമെല്ലാം കണ്ടിരുന്ന വരകളും കുറികളുമെല്ലാം സമാഹരിച്ച് അപഗ്രഥനസ്വഭാവമുള്ള ഒരു നാമാവലി തയ്യാറാക്കി.
ഇത് ശിലാലിഖിതപഠനമേഖലയിലെയും പുരാവസ്തുഗവേഷണത്തിലെയും ആദ്യപ്രവർത്തനങ്ങളായി കണക്കാക്കാം.
പുരാവസ്തുശാസ്ത്രത്തിന്റെ ഒരു പ്രധാനഭാഗമായ ഈജിപ്തോളജിയോടൊപ്പമാണ്  (മധ്യകാല ഇസ്ലാം ഈജിപ്തിനെക്കുറിച്ചുള്ള പഠനം) മദ്ധ്യപൂർവ്വേഷ്യയിൽ പുരാവസ്തുശാസ്ത്രം തുടങ്ങിയതെന്ന് പറയാം.
അക്കാലത്ത് പുരാതന ഈജിപ്തിലെ സംസ്കാരത്തെക്കുറിച്ചു പഠിയ്ക്കുന്നതിനായി മുസ്ലിം ചരിത്രകാരന്മാർ ശ്രമിച്ചു.
ഒമ്പതാം നൂറ്റാണ്ടിൽ ദുൽ-നൺ അൽ-മിസ്രി , ഇബൻ വഹ്ഷിയ്യ എന്ന രണ്ടുപേരാണു് ഈജിപ്തിലെ പുരാതന ചിത്രലിപികൾ ( ഹിറോഗ്ലിഫ്സ് ) വായിച്ചെടുക്കുന്നതിനു വേണ്ടി ആദ്യത്തെ ശ്രമങ്ങൾ നടത്തിയത്.
ഈ ചിത്രലിപികളിൽ എഴുതപ്പെട്ടിരിയ്ക്കുന്നത് ഭാഗികമായെങ്കിലും മനസ്സിലാക്കുവാൻ അവർക്ക് സാധിച്ചു.
അവരുടെ കാലത്തെ കോപ്റ്റിക് പുരോഹിതന്മാർ ഉപയോഗിച്ചിരുന്ന, പതിനേഴാം നൂറ്റാണ്ടുവരെ ഈജിപ്തിൽ നിലവിലുണ്ടായിരുന്ന കോപ്റ്റിക് ഭാഷയുമായി ബന്ധപ്പെടുത്തിക്കൊണ്ടാണ് അവർ അത്രയും സാധിച്ചെടുത്തത്.
പതിമൂന്നാം നൂറ്റാണ്ടിൽ കെയ്റോയിലെ അൽ-അഷർ സർവ്വകലാശാലയിലെ അദ്ധ്യാപകനായിരുന്ന അബ്ദുൾ ലത്തീഫ് അൽ-ബാഗ്ദാദി , ഈജിപ്തിലെ പുരാതനസ്മാരകങ്ങളെക്കുറിച്ച് വിശദമായ വിവരണങ്ങൾ എഴുതി.
അതുപോലെ 15-ാം നൂറ്റാണ്ടിൽ ഈജിപ്ഷ്യൻ ചരിത്രകാരനായ അൽ-മാക്രിസി ഈജിപ്തിലെ പുരാവസ്തുക്കളെക്കുറിച്ചു് വിശദമായി എഴുതുകയുണ്ടായി.
വടക്കേ അമേരിയ്ക്കയിൽ പുരാവസ്തുശാസ്ത്രം, നരവംശശാസ്ത്രത്തിന്റെ നാലു വിഭാഗങ്ങളിൽ ഒന്നു മാത്രമാണ്.
സാംസ്ക്കാരിക നരവംശശാസ്ത്രം (സചേതന സംസ്ക്കാരങ്ങളെക്കുറിച്ചും സമൂഹങ്ങളെക്കുറിച്ചുമുള്ള പഠനം), ഭാഷാശാസ്ത്രം (ഭാഷയെക്കുറിച്ചും ഭാഷയുടെ ജനനത്തെക്കുറിച്ചും ഭാഷാസഞ്ചയങ്ങളെക്കുറിച്ചുമുള്ള പഠനം), ഭൌതികനരവംശശാസ്ത്രം (മനുഷ്യന്റെ പരിണാമത്തെക്കുറിച്ചും ദൗതികവും ജനിതകവുമായ സവിശേഷതകളെക്കുറിച്ചും പഠിയ്ക്കുന്ന ശാസ്ത്രം) എന്നിവയാണ് മറ്റു മൂന്നു വിഭാഗങ്ങൾ.
1589-ൽ, ജോസ് ഡി അകോസ്റ്റ , Historia Natural y Moral de las Indias പ്രസിദ്ധീകരിയ്ക്കുകയുണ്ടായി.
ഈ പുസ്തകത്തിൽ അദ്ദേഹം, മറ്റു പലതിന്റെയും കൂട്ടത്തിൽ, തദ്ദേശീയരായ അമേരിക്കക്കാരുടെ ഉത്ഭവത്തെക്കുറിച്ചും ചർച്ച ചെയ്യുന്നുണ്ട്.
ആധുനിക പുരാവസ്തുശാസ്ത്രം
അഭിവൃദ്ധിപ്പെട്ടുകൊണ്ടിരിയ്ക്കുന്ന ആധുനികവത്കരണത്തിന്റെ കൂടി ചരിത്രമാണ്.
പുരാവസ്തുശാസ്ത്രത്തിന്റേത്, പരിശോധിയ്ക്കുന്ന സ്ഥലത്തു നിന്നു പരമാവധി വിവരങ്ങൾ കണ്ടെത്തുന്നതിന്, കൂടുതൽ കൂടുതൽ സങ്കേതികരീതികൾ ഇപ്പോൾ ഉപയോഗിച്ചു വരുന്നു.
ആയിരക്കണക്കിനു വർഷങ്ങൾക്കു മുൻപേ തന്നെ പുരാതനസ്മാരകങ്ങളിൽ ഖനനം നടത്തുകയും കൌതുകവസ്തുക്കൾ ശേഖരിയ്ക്കുകയും ചെയ്യുന്നത് പതിവായിരുന്നു, പക്ഷേ അവ കൂടുതലും വിലപിടിച്ചവയോ കൗതുകമേറിയവയോ ആയ വസ്തുക്കൾ കൈക്കലാക്കുവാനായിരുന്നു.
ആധുനിക പുരാവസ്തുശാസ്ത്രത്തിന്റെ പ്രവാചകനായും സ്ഥാപകനായും കണക്കാക്കപ്പെടുന്നതു് ജോഹൻ ജൊവാഷിം വിൻകെൽമാനെയാണു് .
കലയുടേയും വാസ്തുവിദ്യയുടേയും (ഗ്രീസിലെയും റോമിലെയും) ചരിത്രത്തിലെ പരമ്പരാഗതശൈലികളെ ആദ്യമായി പ്രായോഗികമായി വിഭജിച്ചുകൊണ്ടു് വിൻകെൽമാൻ, ആധുനിക ശാസ്ത്രീയ പുരാവസ്തുശാസ്ത്രത്തിന്റെ സ്ഥാപകരിലൊരാളായി.
ആദ്യകാല പുരാവസ്തുഗവേഷകരിൽ ഒരാളാണു് റിച്ചാർഡ് കോൾട്ട് ഹോറെ (1758-1838).
യൂറോപ്പിൽ നിന്നു് തനിക്ക് ലഭിച്ച പരിചയത്തിൽ നിന്നു് പ്രചോദിതനായിട്ടായിരിയ്ക്കണം, തോമസ് ജെഫെഴ്സൺ വടക്കേ അമേരിക്കയിലെ ആദ്യത്തെ ശാസ്ത്രവ്യവസ്ഥപ്രകാരമുള്ള പുരാവസ്തുഖനനം നടത്തി.
വ്യാപകപ്രശസ്തി നേടിയ ചില ആദ്യ ഈജിപ്തോളജിസ്റ്റുകളിൽ ചിലരാണ് ജീൻ ഫ്രാൻസോയിസ് ഷാംപോള്യോണും ഇപ്പോളിറ്റോ റോസെല്ലിനിയും .
ഭൂതകാലത്തിനെ അതിന്റെ അവശേഷിപ്പുകളിൽ നിന്നു് കണ്ടെടുക്കുന്നതിനു് നേർദിശയിലുള്ള പഠനങ്ങൾ ആരംഭിച്ചത് പത്തൊമ്പതാം നൂറ്റാണ്ടിൽ മാത്രമാണു്.
ഇൻസ്റ്റിറ്റ്യൂട്ട് ഓഫ് ആർക്കിയോളജിക്കൽ കറസ്പോണ്ടൻസിലെ എഡുവാഡ് ജേഹാഡും മറ്റുള്ളവരും ചേർന്നു്, 1829-ൽ റോമിനെ കണ്ടെടുത്തതാണ് എടുത്തുപറയാവുന്ന ആദ്യകാലപുരോഗതികളിലൊന്ന്.
അഗസ്റ്റസ് പിറ്റ് റിവേഴ്സ് , വില്ല്യം ഫ്ലിന്റേഴ്സ് പെട്രി തുടങ്ങി വിദഗ്ദ്ധരും അവിദഗ്ദ്ധരുമായ, വിഷയത്തിൽ തല്പരരായ കുറച്ച് പേരാണ് പുരാവസ്തുശാസ്ത്രത്തിന്റെ പ്രവർത്തനരീതികൾ വികസിപ്പിച്ചെടുത്തത്.
ട്രോയിയിൽ ഹീൻറിച്ച് ഷ്ലീമാൻ നടത്തിയതും ക്രീറ്റിൽ ആർതർ ഇവാൻസ് നടത്തിയതുമായ ഖനനങ്ങളാണ് ഈജിയൻ സംസ്കാരത്തെക്കുറിച്ചുള്ള പഠനങ്ങൾക്ക് പ്രേരകമായത്.
മദ്ധ്യഅമേരിക്കയിലെമ്പാടുനിന്നും മയസംസ്കാരത്തിന്റെ പുനർകണ്ടുപിടിത്തം നടത്തുവാൻ കാരണമായ പ്രധാന വ്യക്തി ജോൺ ലോയ്ഡ് സ്റ്റീഫൻസ് ആണ്.
ഇരുപതാംനൂറ്റാണ്ടിൽ മോർട്ടിമർ വീലർ തുടങ്ങിയവരാണു് ഈ പ്രവർത്തനങ്ങൾ മുന്നോട്ടു് കൊണ്ടുപോയതു്.
അവരുടെ കൃത്യതയാർന്ന ഖനനരീതികൾ ലഭിയ്ക്കുന്ന തെളിവുകളുടെ നിലവാരം വളരെയധികം ഉയരുന്നതിനു് സഹായിച്ചു.
ഇരുപതാം നൂറ്റാണ്ടിലാണു് അർബൻ ആർക്കിയോളജിയും റെസ്ക്യൂ ആർക്കിയോളജിയും ഉദയം ചെയ്തത്.
പുരാവസ്തുഗവേഷണശാസ്ത്രത്തിന്റെ കൈയിൽ ലഭ്യമായ വിവരങ്ങളുടെ അളവു് അതിന്റെ പരമാവധിയിലെത്തി.
അധികം അറിയപ്പെടാത്ത ഒരു ശാഖയാണ് ആർക്കിയോആസ്ട്രോണമി , പുരാതനവും പാരമ്പര്യവുമായ ബഹിരാകാശങ്ങളെക്കുറിച്ചുള്ള, സംസ്കാരങ്ങളുമായി ബന്ധപ്പെട്ടുള്ള പഠനമാണു് ഇതു്.
പ്രാധാന്യവും പ്രയോഗവും